Case ID: 1114505
Sentence 8: Bundan başqa o, təkrarən özgə əmlakını ələ keçirmək məqsədilə tanışı Təqsirləndirilən şəxs1 Kostantin oğlu ilə qabaqcadan əlbir olub cinayət əlaqəsinə girərək bir qrup şəxs halında xx xxxxxxxx 2019-cu il tarixdə təxminən saat 03:30 radələrində Quba rayonu Qam-Qam kəndində yerləşən, Zərərçəkmiş şəxs8 məxsus, başqa saxlanc yeri sayılan ərzaq mağazasının taxtadan olan divarını təpiklə vurub sındırma yolu ilə qanunsuz içəriyə daxil olaraq oradan Zərərçəkmiş şəxs8 məxsus, hər kiloqramı 13 manat olmaqla 156 manat dəyərində 12 kq keçi əti, hər birinin qiyməti 6 manat olmaqla 36 manat dəyərində 6 ədəd 0,7 litlik “Zalatoy kalço” arağı, 50 manat dəyərində 6 ədəd kənd toyuğu əti, 7 manat dəyərində bir yeşik pomidor, 12 manat dəyərində bir kisə soğan, hər birinin qiyməti 1 manat 30 qəpik olmaqla 9 manat dəyərində 7 qutu “Bakı” siqareti, hər birinin qiyməti 7 manat 30 qəpik olmaqla 95 manat dəyərində 13 kisə ağac kömür, yəni Zərərçəkmiş şəxs8 məxsus cəmi-365 manat dəyərində əmlakı Təqsirləndirilən şəxs1 idarə etdiyi VAZ-21130 markalı A684XK134-rus dövlət qeydiyyat nişanlı avtomobilin yük yerinə yükləyib aparmaqla özgənin əmlakını gizli olaraq talayıb oğurluq etmişdir.Bundan başqa o, xx xxxxxxxx 2019-cu il tarixdə saat 08:30 radələrində etibarnamə və nəqliyyat vasitələrini idarə etmək hüququ olmadan idarəetdiyi, Təqsirləndirilən şəxs1 məxsus, texniki cəhətdən saz vəziyyətdə olan VAZ-21130 markalı A684XK134-rus dövlət qeydiyyat nişanlı avtomobillə Xaçmaz şəhəri H.Əliyev küçəsi-35 ünvanda yerləşən avtoyuma sexi ilə üzbəüz olmaqla Xaçmaz şəhəri H.Təqsirləndirilən şəxs1 küçəsi istiqamətinə nəzərən yolun sağ tərəfində dayanmış, həmin avtoyuma sexinə daxil olmaq məqsədilə arxadan gələn nəqliyyat axınına diqqət yetirməyərək dayandığı yerdən hərəkətə başlayıb avtomobili 5 km/saat sürətlə hərəkətetdirməklə sola dönmə əməliyyatı həyata keçirən zaman “Yol hərəkəti haqqında” Azərbaycan Respublikası Qanununun 37-ci maddəsinin 1-ci hissəsinin 1-ci bəndinin tələblərinə əməl etməyərək, yəni sürücülük vəsiqəsi olmadan nəqliyyat vasitəsini idarə edərək, eləcə də həmin qanunun 42-ci maddəsinin 1-ci hissəsinin tələblərini pozaraq, yəni təhlükəsiz manevr aparmaqla və hərəkətin digər iştirakçıları üçün maneə yaratmamaqla hadisənin qarşısını almağa texniki imkanı olduğu halda həmin tələblərə riayət etməyərək, özünə nisbətdə arxa istiqamətdən 40 km/saat sürətlə gələn, X14 idarə etdiyi VAZ 21214 (NİVA) markalı **-BL-*** dövlət qeydiyyat nişanlı avtomobilin qarşısına çıxıb, idarə etdiyi avtomobilin sol yan güzgüsünün bərabərliyinə düşən hissəsi ilə arxadan gələn həmin avtomobilin qabaq-sağ hissəsi ilə toqquşmuş, nəticədə ehtiyatsızlıqdan VAZ 21214 (NİVA) markalı avtomobildə sərnişin olan Zərərçəkmiş şəxs6 sağ bazu sümüyünün qapalı sınığı ilə müşayiət olunan, sağlamlığın uzun müddətə pozulmasına səbəb olan sağlamlığa az ağır zərər vurmaya aid olan xəsarətlər almasına səbəb olmuş və Zərərçəkmiş şəxs6 xəsarət aldığını bildiyi halda Təqsirləndirilən şəxs3 “Yol hərəkəti haqqında” Azərbaycan Respublikası Qanununun 37-ci maddəsinin 4-cü hissəsinin tələblərini pozub idarə etdiyi VAZ-21130 markalı A684XK134-rus dövlət qeydiyyat nişanlı avtomobili hadisə yerində tərk edərək qəsdən yol-nəqliyyat hadisəsi yerindən qaçmışdır.